NETFLIXOVA SERIJA
4. LIPNJA 1462.
Naprijed!
Nešto prije ponoći 4. lipnja 1462.
prvi val osvajačke vojske sultana Mehmeda II.
dopire do obala Vlaške…
gdje ih čeka Vlad Drakula.
Udrite ih opet!
Ne stajte dok ih sve ne pobijemo!
Naši su te vojnici izmamili iz skrovišta, Vlade, brate.
Sad ćeš vidjeti što mi skrivamo.
Pali!
Obaspimo ih vatrom iz pakla!
S južnih obala Dunava
Mehmed Osvajač udara vojsku Vlada Drakule najnovijom generacijom osmanskih topova.
Ranije za Mehmedove vladavine
veliki su topovi bili neophodni
u osvajanju Konstantinopola.
Naravno, trebali su mu ti veliki topovi da probije gradske zidine.
Pali!
Od opsade Konstantinopola
došlo je do velikih promjena u tehnologiji koja je Osmanlijama omogućila
da moć baruta kombiniraju s dužim, mobilnim vojnim pohodima.
Pola kilometra i tri stupnja ulijevo.
Na primjer, počinju se upotrebljavati manji topovi i haubice,
koji su precizniji.
Spremno, sultane!
Pali!
Profesor mi je rekao da su ti topovi bili poput strateških bombardera.
Ta je tehnologija bila toliko nadmoćna onoj koju su imali svi ostali,
još od Konstantinopola, od 1453. nadalje.
S druge pak strane rijeke
njegov veliki vezir Mahmud-paša istodobno predvodi junački juriš
na stotine vlaških napadača.
Naprijed!
Bez milosti!
No ishod bitke još nije ni približno izvjestan.
Vladova je vojska bila iznimno mobilna. Napali bi i zatim se povukli.
Jedina im je svrha bila spriječiti Osmanlije
da prenesu vojsku preko Dunava.
Prelazak preko rijeke trenutak je
u kojem je svaka vojska najslabija.
Kada su prešli Dunav,
Vlad im je napao prethodnicu te su pretrpjeli teške gubitke.
Kada su se Osmanlije na obali Dunava našli pod strašno teškom paljbom,
nisu ustupili i povukli se.
Pričekali su, ukopali se i organizirali obranu.
Jer znali su da za sobom imaju dobro usklađeno topništvo.
Pali!
Dva sata nakon početka bitke, Vlad se pregrupira i puni topove…
Nastavite pucati! Ne dajte im da prijeđu rijeku!
…u namjeri da neutralizira Mehmedove topove.
Moramo im ušutkati topove!
Pošalji strijelce na obalu. Odmah!
Da, kneže. Strijelci! Za mnom!
U red! I…
strijeljaj!
Pucaju!
Nove strijele! Strijeljaj!
Zaštitite sultana!
Štitovi!
Zaštitite sultana!
Priredimo im vlašku dobrodošlicu koju nikad neće zaboraviti!
Udrite ih još jednom!
Priprema!
-Strijeljaj! -Pali!
Osmanlijama je trebalo neko vrijeme da se priberu.
Strijeljaj!
Štitovi!
Mahmud-pašin neumoljiv juriš na sjever, u kombinaciji s neumornim topovima,
bili su prevelik zalogaj za vojsku Vlada Drakule.
To je još jedan primjer Mehmedova slamanja otpora jakom silom.
Ukupna vatrena moć 120 kasnosrednjovjekovnih topova
mora da je bila uistinu zastrašujuća.
Nakon nekoliko sati borbe janjičari i osmansko topništvo
uspjeli su potisnuti Vlahe te su se oni povukli.
Nisu mogli ostati boriti se jer su Osmanlije mogli neprestano nadirati
s novim trupama. Bilo bi to samoubojstvo.
Ali-beže, pošaljite preko ostatak janjičara i azape.
Da, sultane!
Naposljetku je Mahmud-paša prevladao
i uspio preuzeti kontrolu nad mostom, što je sultan toliko želio…
SREDNJOVJEKOVNI POVJESNIČAR
…kako bi osmanske trupe mogle prijeći Dunav.
Bitka je do zore bila gotova.
Sultane, obećao sam vam da ću vas sigurno prevesti preko rijeke.
Bogdan-beže, zavrijedili ste sačuvati glavu.
Jesam, sultane.
Mehmed je svojim taktičkim genijem i topništvom izvojevao pobjedu
i na vlašku obalu uspio prenijeti na tisuće osmanskih vojnika.
Dok nad Dunavom izlazi sunce,
počinje sljedeći stadij sultanove invazije.
Prvi doticaj Vlada Drakule s osmanskim topništvom bio je neugodan.
Njegova vojska bježi u unutrašnjost.
Mehmed je bio u stanju dopremiti
iznimnu vatrenu moć i brojčanu nadmoć
kako bi pobijedio, no to ga je stajalo.
Umalo je poražen
i izgubio je popriličan broj svojih osobnih elitnih odreda.
DRUGI DAN INVAZIJE VLAŠKE
5. LIPNJA 1462.
Jedan od najvažnijih povijesnih izvora o Mehmedovu pohodu na Vlada
dolazi iz pera pripadnika janjičara, elitnog osmanskog odreda.
Kako se zoveš, gazi?
Konstantin, sultane.
Konstantin Mihailović piše
da kada su janjičari izvojevali pobjedu,
sultan im je dao 30 000 zlatnika da ih podijele među sobom.
Kažu mi da si jedan od rijetkih
koji su prvi prešli rijeku i preživjeli.
Da, sultane.
Izgubio sam mnogo braće.
Ti i ostali gazi svojevoljno ste ušli u ralje smrti
znajući što vas čeka.
Vaša krv i hrabrost donijeli su nam pobjedu.
Hvala vam, sultane.
Što je moje, njihovo je.
Moje im carstvo duguje.
To s jedne strane pokazuje velikodušnost Mehmeda kao vladara.
No također pokazuje,
možda onima na drugoj strani bojišta,
da je to čovjek s gotovo neograničenim bogatstvom,
što bi moglo biti vrlo primamljivo
ako se nalazite na drugoj strani bojišta i možda se premišljate
o tome za koga da se borite.
Dakle, za vladara velikodušnost može biti jednako važna kao nemilosrdnost.
Mahmud-pašo,
vi i vaši vojnici borili ste se srčano.
Znao sam da hoćete.
No Vlad je znao točno gdje ćemo prijeći rijeku.
Sultane,
očito je da je među nama špijun.
Ili špijuni.
Zbog toga sam i držao topove u tajnosti.
Moramo naći izdajice da nas ne bi stajali glave.
Sumnjam na nekoga.
Nekoga na visokom položaju tko ima pristup našim ratnim planovima.
A i blizak je s knezom Vladom.
Vaš vas instinkt rijetko kada vara,
no Radu mi je poput brata.
Dosad me odano savjetovao i hrabro se borio uz mene.
Ali nikada protiv vlastitog brata,
u vlastitoj zemlji.
Pronađite špijune.
Koliko smo ljudi izgubili?
Četiristo. Možda i više. Uništeno nam je deset topova.
Trebamo još vojnika.
Kneže!
Pošalji glasnika u Budim. Reci im da njihov križarski rat počinje!
Mehmed nam je u šaci, ali moramo odmah napasti!
Kneže, ne bi li bilo pametnije da se povučemo
i sačekamo dolazak Ugara?
Pogledaj tamo, Galese.
Što vidiš?
Osmansku vojsku, kneže.
Oskvrnjuju vlaško tlo
za koje su naši očevi i djedovi krvarili i umirali!
Sljedeći koji spomene povlačenje
ostat će bez jezika.
Neće doprijeti do Târgovişta!
Moramo se boriti protiv Turaka
pod našim uvjetima!
Ugri će doći. Kralj Matija dao mi je riječ.
U međuvremenu…
podijelit ćemo vojsku i napadati Osmanlije na prepad, iz sjena…
poput vukova,
dok Ugri ne stignu.
U toj borbi ne može pobijediti čak ni moj dragi prijatelj Mehmed.
Vlad Drakula i dalje kani ubiti sultana u borbi,
no zasada mu je plan usporiti marš osmanske vojske do Târgovişta,
čime će ugarskoj moćnoj Crnoj armiji dati vremena da se pridruži bitci
i prisiliti Osmanlije da se bore na dvije fronte.
Ista je ta Crna armija šest godina prije, za opsade Beograda,
ranila Mehmeda i umalo ga ubila.
Ugarski je kralj uvijek izigravao velikog križara
jer je njegov otac zapravo bio velik zapovjednik
koji je više puta porazio Osmanlije.
Iskoristio je tu križarsku retoriku
da nekako natjera Vlada da se suprotstavi osmanskom sultanu.
Ugarska je vojska bila strašno impozantna.
Velik, izravan sukob između Osmanlija i Ugara
bio bi iznimno skup za obje strane, u pogledu ljudskih žrtava i resursa.
Mehmedova vojska povija rane
u pripremi za naporan marš do Târgovişta.
No invaziji ponestaje vremena.
Šire se glasine o tome da Ugri stižu u pomoć Vladu,
a i o vlaškim špijunima u osmanskom logoru.
Brate Mehmede.
Brate Radu.
Jesi li se oporavio od prelaska?
Nekoliko ogrebotina.
Ništa strašno.
Tvoj nam je brat sinoć priredio vraški doček.
Memoari sljedećeg velikog vlaškog vojvode?
Samo moj dnevnik.
Nešto poezije i moji crteži.
Ništa važno.
Trebao bi više paziti na svoj dnevnik.
Vlad je zasada nestao,
ali ima špijune u našem logoru.
Tko zna čega bi se mogli dočepati?
Mudar savjet.
Ljudi koji očajnički žele zadržati vlast
ili je preuzeti
kadri su učiniti sve.
Pa čak i izdati sebi najbliže.
Radu!
Spremni tu svoju blesavu poeziju! Napokon idemo kući.
OSMANSKA PALAČA 14 GODINA PRIJE
Gdje ti je odjeća, brate? I mač?
Hajde! Čekaju nas s konjima.
-Ne idem s tobom. -Skupi svoje stvari.
Želim što prije krenuti.
Vlade…
Ostajem ovdje.
Sultan Murat oslobodio nas je
i dao nam 500 vojnika.
Pomoći ćeš mi da zauzmem prijestolje.
Ovo već godinama čekamo!
Osvrni se, brate! Zarobljenik si!
Ovi ti Osmanlije nisu obitelj. Ti si Vlah.
Jesam Vlah, ali bili su dobri prema nama.
Bit ću tvoj veleposlanik na sultanovu dvoru.
Zajedno smo jači.
Uskoro ćeš otkriti da je život u Mehmedovoj sjeni hladan i jadan!
Uvijek ću ti biti brat.
Trebao bih te ubiti, izdajico!
Teško je znati kakav su braća imala odnos.
Vlad je bio buntovnik.
Nije htio slušati Ugre ni Osmanlije. Htio je raditi po svome.
No Radu je nastojao biti odan osmanski podanik
jer je odgajan i pripreman
da bude vladar vazalske države
i radi sve što mu Turci kažu.
Možda mu se sviđao osmanski način života,
a možda je naprosto znao što se događa braći prijestolonasljednika.
U borbi za prijestolje braća često završe mrtva.
Kako Mehmedova vojska napreduje
prema sjeveru i vlaškoj prijestolnici Târgoviştu,
Vladu Drakuli, čovjeku kojeg je došao ubiti, nema ni traga.
U međuvremenu, ugarska prijetnja Mehmedovim planovima za svrgavanje Vlada
svakim je danom sve veća.
Sultanijo Maro,
došao sam s dvora ugarskog kralja.
Vaš prijatelj u palači poručuje
da kralj Matija ugarsku konjicu primiče granici s Vlaškom.
Koliko je stara ova vijest?
Dva dana.
Sinan-beže,
koliko su brzi golubi pismonoše vašeg brata?
Najbrži, sultanijo.
Moramo odmah poslati poruku sultanu.
Osmanske su se vojske danima vukle kroz blato i pepeo,
ne vidjevši ni žive duše.
Vlad Drakula neočekivano je nestao,
izbjegavši izravan sukob s trenutno nadmoćnijim neprijateljem.
No prvo je vlaški krajolik pretvorio
u paklenu pustoš.
U vlaškoj su šumi.
Tlo je močvarno.
Vojnici Vlada Drakule čak grade brane na rijekama kako bi poplavili područje
i toj modernoj vojsci još više otežali transportiranje topništva
i velikog broja vojnika kroz tu gustu šumu.
Osmanska se vojska po cijele dane muči. Nema pitke vode. Hrane je malo.
Vlasi su pri povlačenju uništili žitnice i spalili sve usjeve.
Sva su polja bila u plamenu.
Došli biste u neka sela,
a ona bi već bila napuštena ili uništena.
Htjeli biste piti vodu, ali ne biste mogli
jer bi Vlasi prije povlačenja
u rijekama i bunarima ostavili strvine.
Vlasi su imali mnogo svinja,
pa bi ih raščetvorili
i u vodu bacali komade svinja.
Nijedan muslimanski vojnik ne bi to pio.
Sultane.
Čuvajte vodu, Mahmud-pašo.
Trebat će vam.
Tko učini ovo vlastitom narodu?
Vlastitoj zemlji?
Vlad nam uskraćuje vodu i hranu.
Nada se da će nam to slomiti duh.
Veliki vezire,
stat ćemo ovdje na sat vremena, da se vojnici odmore.
-Pozovite Ali-bega i naše generale. -Da, sultane.
Sultane.
Ima li glasa od izvidnice?
Ne još.
Nema ih već više od jednog dana.
Već pet dana nismo vidjeli nijednog Vlaha.
Tamo je negdje.
Gleda i čeka.
Vlad je izvrstan u onome
u čemu su vjerojatno bili izvrsni i Mehmedovi preci.
Primjenjuje diverzantske akcije i borbe s lakom konjicom
kako bi osmanske sile odvukao sve dalje od njihovih baza i opskrbnih linija
u opustošen krajolik u kojem nema ljudi ni hrane.
Za Osmanlije ondje nije bilo popudbine
i time ih je sve više navlačio da igraju na sve ili ništa.
INVAZIJA VLAŠKE
OSMI DAN
Osmoga dana Mehmedove invazije Vlaške
pronađena je njegova nestala izvidnica.
Živ je!
Gazi…
Što je, vojniče?
Ovdje su.
Stil ratovanja kojim se služio
zapravo je jedna od najstarijih vojnih metoda uopće.
Kada nemate dovoljno vojnika, morate izabrati najbolji mogući položaj,
privući neprijatelja onamo i pokušati mu nanijeti što veću štetu.
Vlaška je konjica obično bila laka,
naoružana lukovima i strijelama.
Manjim su jedinicama napadali obično veće osmanske jedinice,
ali uz element iznenađenja.
Recimo da 50 vlaških konjanika napadne osmansku jedinicu.
Već biste u startu mogli imati 50 mrtvih osmanskih vojnika.
U sljedećih 10 - 15 sekundi
moglo bi poginuti još 50 osmanskih vojnika.
Napad bi trajao možda jednu minutu, ali mogli su nanijeti mnogo štete.
Odstupite.
To je zamka.
Pokušavaju nas namamiti u šumu!
Ti si sljedeći na redu, brate Mehmede!
Ti si sljedeći na redu!
Vratite se u formaciju…
i čekajte moj signal!
Sad se skrivaš u šumi
kao što si se godinama skrivao pod suknjom ugarskog kralja!
Više se ne boriš
protiv bespomoćnih žena i djece!
Izađi
i dovrši započeto!
Izađi, kukavico!
Imaš manje hrabrosti i časti čak i od svog oca beskičmenjaka!
Počuj me, Vlade Drakulo!
Sultan Mehmed Osvajač dolazi po tvoju glavu!
Ne možeš pobjeći!
Po meni su Mongoli bili najstrašniji ratnici,
sa svojim piramidama od lubanja.
Ali i Vlad je bio prilično spektakularan.
Vlad je bio majstor psihološkog ratovanja.
Zna što radi
i zna to zato što zna protiv koga se bori.
Nije upoznat samo s poviješću koja se priča na vlaškome dvoru,
već i s osmanskom poviješću.
Ne zna samo čime se ponose, već i čega se boje.
I to je nešto što može iskoristiti
u osmišljavanju strategije protiv Mehmeda.
Vlad se bori kukavički.
Dosta mi je njegovih igrica.
Dopustite da uzmem jedinicu janjičara i ulovim ga.
Upravo to i želi.
Budite bez brige.
Osvetit ćemo svoje mučenike, i to nemilosrdno.
Da bismo porazili Vlada, moramo razmišljati kao on.
Pogledajte taj moćni ratni stroj ulogoren tamo vani.
Na bojištu nam se ne može suprotstaviti.
Stoga vreba u sjenama i spletkari.
Spreman je učiniti sve da bi pobijedio.
Tako su ga učili.
Ali i mene su.
OSMANSKA PALAČA 14 GODINA PRIJE
Brate Mehmede, ako se odmah predaš,
možda ću biti blag.
Usredotočite se, prinče.
Riječi ne mogu zamijeniti hladan, čvrst čelik.
A ni strpljenje.
Okrenite njegov bijes protiv njega, prinče!
Strpljenja, prinče! Razotkrit će svoju slabost.
Bravo, prinče.
Bravo!
Još jednom, beže!
Moram se osvetiti!
Ne, kneže Vlad.
U ratu će vas i vaše vojnike takva impulzivnost stajati glave.
Manjka vam usredotočenosti i discipline.
Priznajte poraz, kneže Vlade!
Odstupite!
OSMANSKA CARSKA PALAČA DANAS
Četrnaest godina poslije,
dok Mehmed goni Vlada Drakulu kroz Vlašku,
kod kuće, u carskoj palači, odvijaju se nove grozote.
A i u osmanskom logoru.
Umrijet ćeš sam.
Tko je tamo?
Tko je tamo?!
Pokaži se i prerezat ću ti grkljan od uha do uha!
Bajazid!
Netko mi je bio u sobi!
Bajazide!
Gdje si?
Majko!
Skrivao sam se dok nisu otišli! Tko je to bio, majko?
Ne znam.
Pomozite!
Pomozite, molim vas.
Tko je to? Predstavi se!
Brate, jesi li ozlijeđen?
Molim vas, pomozite.
Pomozite.
Uzbuna!
-Ne prilazite! -Uzbuna!
Prijevod titlova: Matija Pospiš